Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 301/12/3309	Trenčín, 15.8.2014
EEČ : 2-28-179-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 23.5.2012, spisová značka 1 Pv 301/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v obchodnom dome Kaufland, Továrenská ulica v Dubnici nad Váhom dňa 27.03.2012 v čase približne o 19:50 h z regála predajnej plochy odcudzila 1 ks toaletnej vody značky Blanch. EDT, objem 100 ml, v celkovej hodnote 3,49 Eur tým spôsobom, že uvedený tovar si schoval do vrecka svojej bundy a prešiel cez pokladničnú zónu bez zaplatenia, čím spoločnosti Kaufland Slovenská republika, v.o.s., Trnavská cesta 41/A, Bratislava, spôsobil škodu vo výške 3,49 Eur, následne bol zastavený a kontrolovaný pracovníčkou SBS obchodného domu Kaufland a tovar bol dobrovoľne a neporušený vrátený do predajne, hoci bol za odcudzenie potravín v hypermarkete Tesco, Nové Mesto nad Váhom, už bol dňa 09.06.2011 právoplatne postihnutý v blokovom konaní za priestupok proti majetku podľa §50 odsek 1 zákona č. 372/1990 Zb. o priestupkoch v znení neskorších predpisov, v ktorom mu bola príslušníkom Obvodného oddelenia Policajného zboru v Novom Meste nad Váhom uložená bloková pokuta, evidenčné číslo bloku A 0196362, vo výške 30 Eur.

Uznesením prokurátora Okresnej prokuratúry Trenčín zo dňa 23.5.2012, spisová značka 1 Pv 301/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry Trenčín spisovej značky 1 Pv 301/12/3309 zo dňa 23.05.2012, ktoré nadobudlo právoplatnosť dňa 02.06.2012, bolo podľa § 216 odsek 1 Trestného poriadku rozhodnuté o podmienečnom zastavení trestného stíhania proti obvinenému XXXXX, nar. XXXXX v Brezne, trvale bytom Telgárt č. 421, trestne stíhanému pre prečin krádeže podľa § 212 odsek 2 písmeno f) Trestného zákona na tom skutkovom základe, že v obchodnom dome Kaufland, Továrenská ulica v Dubnici nad Váhom dňa 27.03.2012 v čase približne o 19:50 h z regála predajnej plochy odcudzila 1 ks toaletnej vody značky Blanch. EDT, objem 100 ml, v celkovej hodnote 3,49 Eur tým spôsobom, že uvedený tovar si schoval do vrecka svojej bundy a prešiel cez pokladničnú zónu bez zaplatenia, čím spoločnosti Kaufland Slovenská republika, v.o.s., Trnavská cesta 41/A, Bratislava, spôsobil škodu vo výške 3,49 Eur, následne bol zastavený a kontrolovaný pracovníčkou SBS obchodného domu Kaufland a tovar bol dobrovoľne a neporušený vrátený do predajne, hoci bol za odcudzenie potravín v hypermarkete Tesco, Nové Mesto nad Váhom, už bol dňa 09.06.2011 právoplatne postihnutý v blokovom konaní za priestupok proti majetku podľa §50 odsek 1 zákona č. 372/1990 Zb. o priestupkoch v znení neskorších predpisov, v ktorom mu bola príslušníkom Obvodného oddelenia Policajného zboru v Novom Meste nad Váhom uložená bloková pokuta, evidenčné číslo bloku A 0196362, vo výške 30 Eur. Zároveň bola obvinenému XXXXX podľa § 216 odsek 2 Trestného poriadku určená skúšobná doba na 18 (osemnásť) mesiacov.

Za účelom posúdenia správania sa obvineného v skúšobnej dobe boli vyžiadané správy o povesti obvineného za obdobie od 02.06.2012 do 02.12.2013, a to z Okresného úradu XXXXX, Obecného úradu Telgárt a Obvodného oddelenia Policajného zboru Pohorelá, a zároveň bol vyžiadaný odpis registra trestov.

Zo správy Okresného úradu XXXXX zo dňa 24.07.2014 vyplýva že XXXXX za obdobie od 02.06.2012 do 02.12.2013 nemá v evidencii priestupkov vedenej okresným úradom žiadny záznam. Zo správy Obecného úradu Telgárt zo dňa 31.07.2014 vyplýva, že menovaný v období od 02.06.2012 do 02.12.2013 nebol v obci riešený za žiadny priestupok. Zo správy Obvodného oddelenia Policajného zboru Pohorelá zo dňa 07.08.2014 vyplýva, že menovaný za obdobie od 02.06.2012 do 02.12.2013 nespáchal žiaden trestný čin ani priestupok. Z odpisu registra trestov je zrejmé, že obvinený, okrem údaju týkajúceho sa podmienečného zastavenia trestného stíhania zo dňa 23.05.2012 vo veci vedenej na tunajšej prokuratúre pod spisovej značky 1 Pv 301/12/3309, nemá žiadny iný záznam. 

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 odsek 2 Trestného poriadku ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e). 

	Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

	Vedením riadneho života je potrebné rozumieť také prípady, kedy osoba, u ktorej sa splnenie tejto podmienku skúma, dodržovala právny poriadok štátu ako i ďalšie základné normy občianskej spoločnosti, plnila si svoje povinnosti voči štátu a spoločnosti, nezneužívala svoje práva proti spoluobčanom, nenarušovala občianske spolužitie v mieste bydliska a v zamestnaní, a rovnako tak sa nedopúšťala priestupkov, iných deliktov a trestných činov. 

Z obsahu správ o povesti menovaného, a tiež z odpisu registra trestov je zrejmé, že tento v priebehu posudzovaného obdobia, t.j. v období od 02.06.2012 do 02.12.2013, nespáchal žiadny trestný čin ani priestupok, a zároveň neboli zistené žiadne také skutočnosti, ktoré by bolo možné hodnotiť ako vybočenie z rámca vedenia riadneho života menovaného.

Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Rastislav Hruška
prokurátor